Polasaí Frith Bhulaíochta 2016

* Nuair a chuirean daoine isteach go leanúnach ar dhaltaí nó nuair a chaitear leo gan meas thar thréimhse ama, tugtar BULAÍOCHT ar seo. D’fhéadfadh na nithe seo a leanas a bheith i gceist, á sá, á mbualadh, ag cur isteach ar a gcuid maoine nó a bhfagáint ar leataobh, ach freisin d’fhéadfadh glaoch-ainmneacha, ag rá rudaí gránna mar gheall orthu ní ag magadh fúthu – go díreach leis an duine, tre théacs nó tré mheáin sóisialta idirlíne a bheith i gceist chomh maith.
* Na daltaí a gcuirtear isteach orthu go rialta nó a gcaitear leo gan meas, braitheann siad easpa muiníne agus braitheann siad náirithe – chomh holc sin go dteastaíonn uathu é a choiméad faoi cheilt seachas é a rá le daoine fásta. Is mór an trua é seo. Dá ndéarfaidís é le daoine fásta, d’fhéadfadh na daoine fásta deighleáil leis agus deireadh a chur leis.
* Ma bhíonn fiú seisear dalta “ag piocadh” ar dhuine éigin uair sa ló ar feadh seachtaine, d’fhéadfaí ”piocadh” ar an ndalta thíos leis agus é/í a bheith 30 uair an tseachtain sin. Is bulaíocht é seo agus níl sé cóir ná ceart.
* Tá an ceart ag daltaí meas as bheith orthu agus nach ndéanfaí bulaíocht orthu toisc iad a bheith difriúil m.sh. craiceann donn nó bán a bheith orthu, iad a bheith árd nó íseal, trom nó tanaí, gruaig rua nó fionn, ciúin nó glórach, aerach nó a mhalairt, garbh nó séimh, go maith ag Mata nó go holc ag Gaeilge & srl. Is difríochtaí beaga nach bhfuil tabhachtach iad seo ach is cóir go mbeadh “an luach” ag gach éinne agus dá bhrí sin an meas céanna a bheith tuilte acu.
* Ní gá go dtaitneódh gach éinne i do rang leat ach fós caithfidh tíú meas a bheith agat orthu. Muna dtaitníonn cuid acu leat, is féidir leat fanacht amach uathu ach caithfidh tú gan bulaíocht a dhéanamh orthu.
* Go minic, ní thuigeann daltaí a dheineann bulaíocht ar dhaoine eile an dochar mór atá á dhéanamh acu. Tá daoine fásta taréis lámh a chur ina mbás féin de bharr damáiste siceolaíochta de thoradh bulaíochta nuair a bhíodar óg agus nár cuireadh stop leis. Is mór an damáiste is féidir le bulaíocht a dhéanamh.
* Tá daltaí a fheiceann agus a chloiseann mar gheall ar bhulaíocht ach nach dtugann tuairisc faoi, rud a chabhraíonn leis an mbulaíocht leanúint ar aghaidh. Má thugann siad tuairisc faoin mbulaíocht is féidir stop a chur leis agus is féidir le gach éinne maireachtaint go sona sásta, an bulaí féin san áireamh.
* Tá foireann de mhúinteoirí frithbhulaíochta sa scoil seo chun iarracht a dhéanamh deireadh a chur le bulaíocht sara mbeidh gá é a thabhairt ós comhair Mhúinteoir Bliana, Thuismitheoirí, an Príomhoide, An Bórd Bainistíochta nó na Gardaí.
* Níl suim againn a bheith ag cur pianós ar éinne – níl uainn ach go stopfadh an bhulaíocht – ANOIS! Má bhíonn fhios againn go bhfuil dalta ag déanamh bulaíochta ar dhaoine eile, buailfimid go ciúin leis an dalta sin agus míneófaimid dó/di cé chomh dáiríre agus mí-chóir atá an bhulaíocht, agus chomh holc is a bhraitheann an té atá thíos leis. Beidh gealltanas á lorg ansin againn go stopfaidh an bhulaíocht agus má fhaighimíd an gealltannas sin agus má stopann an bhulaíocht, ansin beidh deireadh leis an scéal. Caithfidh deireadh a bheith leis an mbulaíocht.
* Mar scoil táimid ag leanúint an Polasaí agus na treoirlínte atá leagtha amach ar an suíomh seo: www.antibullyingcampaign.ie